钦定古今图书集成/理学汇编/字学典/第078卷 > 东坡文集 > 《辨法帖》
## 钦定古今图书集成/理学汇编/字学典/第078卷 > 东坡文集 > 《辨法帖》

辨书之难，正如听响切脉，知其美恶则可，自谓必能
正名之者，皆过也。今官本十卷，法帖中真伪相杂至
多，逸少部中有《出宿饯行》一帖，乃张说文。又有不具
释智永白者，亦在逸少部中，此最疏谬。余尝于秘阁
观墨迹，皆唐人硬黄上临本，惟《鹅群》一帖，似是献之
真笔。后又于李玮都尉家见谢尚、王衍等数人书，超
然绝俗，考其印记王涯家本，其他但得唐人临本，皆
可蓄。